VNT พุ่งเกิน 6% โบรกฯ แนะ Trading Buy ชูเป้า 14.70 บ.
VNT พุ่งเกิน 6% เวลา 15.28 น. อยู่ที่ 14บาท บวก 0.80บาท หรือ 6.06% สูงสุด 14.40 บาท ต่ำสุด 13.40บาท ด้วยมูลค่าซื้อขาย 133.87 ล้านบาทด้าน บล.เมย์แบงก์ กิมเอ็ง (ประเทศไทย) แนะTrading Buy ชูเป้า 14.70 บาท
29 พ.ย. 2559

ผู้สื่อข่าวรายงานว่า ราคาหุ้นบริษัท วีนิไทย จำกัด (มหาชน) หรือ VNT ล่าสุด ณ เวลา 15.28 น. อยู่ที่ 14 บาท บวก 0.80 บาท หรือ 6.06% สูงสุด 14.40 บาท ต่ำสุด 13.40 บาท ด้วยมูลค่าซื้อขาย 133.87 ล้านบาท ขณะที่ดัชนีหุ้นไทยโดยรวมลบ 0.25%

โดย บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ Trading Buy หุ้นVNT ให้ราคาเป้าหมาย 14.70 บาท/หุ้น มองฟื้นตัวตามส่วนต่าง PVC ที่เริ่มปรับตัวขึ้นในช่วงครึ่งปีหลังปี 59 และเพิ่มขึ้นแรงตั้งแต่เดือนกันยายน ปัจจัยหนุนหลักเกิดจากอุปทานตึงตัวหลังผู้ผลิต PVC จากถ่านหินมีความสามารถแข่งขันลดลง จากราคาถ่านหินที่พุ่งขึ้นแรง รวมถึงการอ่อนตัวลงของราคาต้นทุนเอทิลีน นอกจากนั้นราคาหุ้นซื้อขายต่ำกว่ามูลค่าทางบัญชีช่วยจำกัด Downside ได้ในระดับหนึ่ง เราปรับคำแนะนำขึ้นเป็น Trading Buy (จาก ถือ) เปลี่ยนไปใช้ราคาเป้าหมายสิ้นปี 2560 เท่ากับ 14.70 บาท อ้างอิง PBV 1.1 เท่า